বের্নড লেনো (, ; জন্ম: ৪ মার্চ ১৯৯২) হলেন একজন জার্মান পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং জার্মানি জাতীয় দলের হয়ে গোলরক্ষক হিসেবে খেলেন।  ১৯৯৮–৯৯ মৌসুমে, মাত্র ছয় বছর বয়সে, জার্মান ফুটবল ক্লাব জার্মানিয়া বিটিগহাইমের যুব পর্যায়ের হয়ে খেলার মাধ্যমে লেনো ফুটবল জগতে প্রবেশ করেছেন এবং পরবর্তীকালে ভিএফবি স্টুটগার্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯–১০ মৌসুমে, জার্মান ক্লাব ভিএফবি স্টুটগার্ট ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিএফবি স্টুটগার্ট ২-এর হয়ে তিন মৌসুমে ৫৭ ম্যাচে অংশগ্রহণ করার পর ২০১১–১২ মৌসুমে তিনি প্রায় ৭.৫ মিলিয়ন ইউরোর বিনিময়ে বায়ার লেভারকুজেনে যোগদান করেছেন। ২০১৮–১৯ মৌসুমে, তিনি প্রায় ২৫ মিলিয়ন ইউরোর বিনিময়ে বায়ার লেভারকুজেন হতে ইংরেজ ক্লাব আর্সেনালে যোগদান করেছেন।  ২০০৮ সালে, লেনো জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৮ বছর যাবত জার্মানির বয়সভিত্তিক দলের হয়ে খেলার পর, তিনি ২০১৬ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৯ ম্যাচে অংশগ্রহণ করেছেন। তিনি জার্মানির হয়ে এপর্যন্ত ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন। এছাড়াও তিনি ২০১৭ ফিফা কনফেডারেশন্স কাপে অংশগ্রহণ করেছেন, যেখানে তিনি ইওয়াখিম ল্যোভের অধীনে ফিফা কনফেডারেশন্স কাপের শিরোপা জয়লাভ করেছেন। দলগতভাবে, লেনো এপর্যন্ত ৩টি শিরোপা জয়লাভ করেছেন, যার মধ্যে ১টি আর্সেনালের হয়ে এবং ২টি জার্মানির হয়ে জয়লাভ করেছেন।  প্রারম্ভিক জীবন  বের্নড লেনো ১৯৯২ সালের ৪ঠা মার্চ তারিখে জার্মানির বিটিগহাইম-বিসিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন। লেনোর বাবা জার্মান-রুশ বংশোভূত।  আন্তর্জাতিক ফুটবল লেনো জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি ২৮ ম্যাচে অংশগ্রহণ করে ১টি শিরোপা জয়লাভ করেছেন।  ২০১৫ সালের অক্টোবর মাসে, উয়েফা ইউরো ২০১৬-এর বাছাইপর্বে আয়ারল্যান্ড এবং জর্জিয়ার বিরুদ্ধে ম্যাচের জন্য লেনো সর্বপ্রথম জার্মানি জাতীয় দলে ডাক পান।  ২০১৭ সালে, ফিফা কনফেডারেশন্স কাপে খেলার জন্য তিনি জাতীয় দলে ডাক পান।  পরিসংখ্যান আন্তর্জাতিক   দল  সাল  ম্যাচ  গোল জার্মানি  ২০১৬  ৩  ০ ২০১৭  ৩  ০ ২০২০  ২  ০ ২০২১  ১  ০ সর্বমোট  ম্যাচ  গোল  তথ্যসূত্র  বহিঃসংযোগ                     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:বিটিগহাইম-বিসিঙ্গেনের ব্যক্তি বিষয়শ্রেণী:বাডেন-ভুর্টেমবের্গের ফুটবলার বিষয়শ্রেণী:রুশ বংশোদ্ভূত জার্মান ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:ভিএফবি স্টুটগার্ট ২-এর খেলোয়াড় বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-১৭ আন্তর্জাতিক ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:জার্মান প্রবাসী ফুটবলার বিষয়শ্রেণী:ইংল্যান্ডে জার্মান প্রবাসী ক্রীড়াবিদ বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:ফুলহ্যাম ফুটবল ক্লাবের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:জার্মান প্রবাসী পুরুষ ফুটবলার